Phalaborwa sonder waterArgieffoto Watertoevoer na Phalaborwa in Limpopo is afgesny omdat die munisipaliteit glo meer as R200 miljoen agterstallig is, het Beeld Donderdag berig. Slegs 30% van die dorp het tans toegang tot water. Die Lepelle-waterraad het verlede week aangekondig dat die watertoevoer afgesny gaan word weens die munisipaliteit se uitstaande skuld. Simon Mpamonyane, Lepelle se woordvoerder, het gesê die raad het die afgelope paar jaar alles in sy vermoë gedoen om die skuld te verhaal. Die DA het versoek dat die dorp onder administrasie geplaas word. – SAPA